If you forward a WhatsApp message to 13 people, Rs.400 will be credited as balance under smart city scheme.
The fact behind every news!, കൊറോണ കാലത്ത് വാട്ട്സാപ്പിലൂടെ ഒരുപാട് തെറ്റായ സന്ദേശങ്ങള്\u200d നമ്മള്\u200dക്ക് ലഭിച്ച് കാണും. വ്യാജ വാര്\u200dത്ത\u200dയോടപ്പം സൌജന്യമായി ബാലന്\u200dസ് അലെങ്കില്\u200d മൊബൈല്\u200d ഡാറ്റാ ലഭിക്കും എന്ന് പ്രലോഭനം നല്\u200dകി സന്ദേശം പ്രചരിപ്പിക്കാന്\u200d പ്രചോദിപ്പിക്കുന്ന സന്ദേശങ്ങളും വ്യാപകമായി വാട്ട്സാപ്പില്\u200d പ്രചരിക്കുന്നുണ്ട്. കാലങ്ങളായി പല സമയങ്ങളില്\u200d പ്രചരിക്കുന്ന ചില സന്ദേശങ്ങളും വിണ്ടും വാട്ട്സാപ്പില്\u200d പ്രത്യക്ഷപെടാന്\u200d തുടങ്ങിട്ടുണ്ട് എന്ന കാര്യമാണ് ഇതില്\u200d പ്രത്യേകം ശ്രദ്ധിക്കേണ്ടത്. ഇത്തരത്തില്\u200d ഒരു സന്ദേശമാണ് നമ്മള്\u200d ഇന്ന് നോക്കാന്\u200d പോകുന്നത്. ഞങ്ങള്\u200dക്ക് അന്വേഷണത്തിനായി ഞങ്ങളുടെ വാട്ട്സാപ്പ് നമ്പറില്\u200d ലഭിച്ച സന്ദേശമാണ് താഴെ നല്\u200dകിയിരിക്കുന്നത്. സന്ദേശത്തിന്\u200dറെ സ്ക്രീന്\u200dഷോട്ട് താഴെ കാണാം., സന്ദേശത്തിന്\u200dറെ ഉള്ളടക്കം ഇപ്രകാരമാണ്: “നിങ്ങളുടെ മൊബൈൽ റീചാർജ് ചെയ്യരുത് നരേന്ദ്ര മോദി 400 രൂപ നൽകുന്നു. അദ്ദേഹത്തിന്\u200dറെ\xa0 പ്രോജക്റ്റിന് (സ്മാർട്ട് സിറ്റി) മികച്ച വിജയത്തിലേക്ക്. 13 പേർക്ക് ഈ സന്ദേശം അയച്ച് അഞ്ച് മിനിറ്റിനുശേഷം നിങ്ങളുടെ ബാലൻസ് പരിശോധിക്കുക., വോഡഫോൺ * 111 * 6 * 2 #., എയർടെൽ * 121 * 2 #., ആശയം * 123 * 10 #., എയർസെൽ * 165 * 6 * 1 #., ജിയോ -1991., ഞാനും അത്ഭുതപ്പെടുന്നു, പക്ഷെ അത് ശരിയാണ്”, ഈ സന്ദേശം വാട്ട്സാപ്പ് അടക്കം ഫെസ്ബൂക്കിലും പലരും പ്രചരിപ്പിക്കുന്നുണ്ട്. ഇത്തരത്തില്\u200d ഒരു ഫെസ്ബൂക്ക് പോസ്റ്റിന്\u200dറെ സ്ക്രീന്\u200dഷോട്ട് നമുക്ക് താഴെ കാണാം., പക്ഷെ ഈ പോസ്റ്റില്\u200d അവകാശപെടുന്നത് തെറ്റാണ് എന്ന് ഞങ്ങള്\u200d ചെറിയൊരു അന്വേഷണം നടത്തിയപ്പോള്\u200d കണ്ടെത്തി. എന്താണ് വസ്തുത നമുക്ക് നോക്കാം., വസ്തുത അന്വേഷണം, സന്ദേശത്തിന്\u200dറെ സത്യാവസ്ഥ അറിയാനായി ഞങ്ങള്\u200d ഗൂഗിളില്\u200d ഒരു സാധാരണമായി അന്വേഷിച്ചപ്പോള്\u200d ഈ സന്ദേശം തെറ്റാണെന്ന് പറയുന്ന നിരവധി ലേഖനങ്ങള്\u200d ഞങ്ങള്\u200dക്ക് ലഭിച്ചു. പ്രത്യേകം പറഞ്ഞാല്\u200d 2016 മുതല്\u200d ഈ സന്ദേശം വാട്ട്സാപ്പില്\u200d പ്രച്ചരിക്കുകയാണ്. താഴെ നല്\u200dകിയ സ്ക്രീന്\u200dഷോട്ടില്\u200d 2016ല്\u200d check4spam.com എന്ന വെബ്സൈറ്റ് ആണ് ആദ്യം ഈ വ്യാജ വാര്\u200dത്ത\u200dയെ കുറിച്ച് അന്വേഷണം നടത്തി സത്യം വെളിപെടുത്തിയത്., 2017ല്\u200d വിണ്ടും ഇതേ പോലെയുള്ള സന്ദേശം വാട്ട്സാപ്പില്\u200d വൈറല്\u200d ആയതോടെ ദി ഇന്ത്യന്\u200d എക്സ്പ്രസ്സ്\u200c ഇതിനെ കുറിച്ച് ഒരു ആര്\u200dട്ടിക്കിള്\u200d ആവരുടെ വെബ്സൈറ്റില്\u200d പ്രസിദ്ധികരിക്കുകയുണ്ടായി. ഈ ആര്\u200dട്ടിക്കിള്\u200d പ്രകാരം, ലിങ്കുള്ള ഒരു വാട്ട്സാപ്പ് സന്ദേശം പ്രധാനമന്ത്രി നിങ്ങള്\u200dക്ക് 500 സൌജന്യമായി റീചാര്\u200dജ് നല്\u200dകുന്നു എന്ന് പറഞ്ഞു സ്വകാര്യ വിവരങ്ങള്\u200d തട്ടി എടുക്കാന്\u200d ശ്രമിക്കുകയാണ്. അതിനാല്\u200d ഇത്തരത്തില്\u200d വ്യാജ സന്ദേശങ്ങളെ വിശ്വസിക്കരുത്., 2020ലും അമര്\u200d ഉജാല എന്ന പ്രശസ്ത ഹിന്ദി മാധ്യമം അവരുടെ വെബ്സൈറ്റില്\u200d ഇതര സന്ദേശങ്ങളെ കുറിച്ച് എഴുതിയിട്ടുണ്ട്. അവര്\u200d ഈ സന്ദേശത്തില്\u200d പറഞ്ഞ പോലെ ഫോര്\u200dവേഡ് ചെയ്ത് ബാലന്\u200dസ് നോക്കിയപ്പോള്\u200d സൌജന്യമായി റീചാര്\u200dജ് ലഭിച്ചിട്ടില്ല ഇത് വെറും ഒരു തട്ടിപ്പ് മാത്രമാണ് എന്ന് അമര്\u200d ഉജാല റിപ്പോര്\u200dട്ട്\u200c ചെയ്യുന്നു., ഇത് പോലെ ഒരു അനുംഭവം സ്മാര്\u200dട്ട്\u200c സിറ്റി പദ്ധതിയുടെ പേരില്\u200d തട്ടിപ്പ് നടത്തുന്ന ഈ സന്ദേശം പരിശോധിച്ച newstracklive.com എന്ന വെബ്സൈറ്റിനുമുണ്ടായി. ഇവര്\u200d സന്ദേശത്തില്\u200d പറഞ്ഞ പോലെ മൂന്ന്\u200d വാട്ട്സാപ്പ് ഗ്രൂപ്പില്\u200d സന്ദേശം ഫോര്\u200dവേഡ് ചെയ്ത് ബാലന്\u200dസ് പരിശോധിച്ചപ്പോള്\u200d ഇവര്\u200dക്ക് ഒന്നും ലഭിച്ചില്ല., നിഗമനം, 2016 മുതല്\u200d പല തരത്തില്\u200d ഈ വ്യാജ സന്ദേശം വാട്ട്സാപ്പിലൂടെ പ്രച്ചരിപ്പിക്കുകയാണ്. ഈ സന്ദേശം ഫോര്\u200dവേഡ് ചെയ്\u200cതാല്\u200d ബാലന്\u200dസ് കിട്ടും എന്ന് പറയുന്നത് വെറും തട്ടിപ്പാണ്. ചില സമയങ്ങളില്\u200d ഒരു ലിങ്ക് ഉപയോഗിച്ച് നിങ്ങളുടെ സൌകര്യ വിവരങ്ങള്\u200d ചോര്\u200dക്കാനും ഇതര സന്ദേശങ്ങളില്\u200d നിന്ന് ശ്രമം നടത്തും അതിനാല്\u200d ഇത്തരത്തില്\u200d സന്ദേശം ഷെയര്\u200d ചെയ്യരുത് എന്ന് ഞങ്ങള്\u200d വായനക്കാരോട് അഭ്യര്\u200dത്ഥിക്കുന്നു., Title:FAKE ALERT: 13 പേര്\u200dക്ക് ഫോര്\u200dവേഡ് ചെയ്\u200cതാല്\u200d പ്രധാനമന്ത്രി മോദി സൌജന്യമായി 400 രൂപ റീചാര്\u200dജ് നല്\u200dകുമെന്ന വാട്ട്സാപ്പ് സന്ദേശം വിശ്വസിക്കരുത്…., Result: False
FAKE ALERT: 13 പേര്‍ക്ക് ഫോര്‍വേഡ് ചെയ്‌താല്‍ പ്രധാനമന്ത്രി മോദി സൌജന്യമായി 400 രൂപ റീചാര്‍ജ് നല്‍കുമെന്ന വാട്ട്സാപ്പ് സന്ദേശം വിശ്വസിക്കരുത്.... | FactCrescendo | The leading fact-checking website in India